### Beslutningstema

I denne sag indgås resultatkontrakt for 2025 mellem Tønder Erhvervsråd og Tønder Kommune.

### Historik

Der godkendes hvert år en resultatkontrakt mellem Tønder Kommune og Tønder Erhvervsråd. I resultatkontrakten opstilles mål for det kommende år som basis for udbetaling af tilskud til den erhvervsfremmende forening. Derudover er der indgået en samarbejdsaftale, der sætter de overordnede rammerne i en ikke tidsbegrænset periode.

### Sagsfremstilling

Tønder Erhvervsråds formandsskab og direktør deltager løbende i dialogmøder med Klima-, Vækst- og Udviklingsudvalget, hvor indhold til Tønder Kommunes Erhvervs- og Turismestrategi har været omdrejningspunktet. Strategien blev godkendt i Kommunalbestyrelsen den 29. februar 2024. Intentionen er, at både Erhvervs- og Turismestrategien og Tønder Kommunes Visions- og Strategiplan 2022-2025 skal afspejles i resultatkontrakten mellem erhvervsrådet og kommunen.

Bestyrelsen for Tønder Erhvervsråd har fremsendt udkast til resultatkontrakt til politisk behandling.

### Økonomi

Tilskud til Tønder Erhvervsråd udgør i 2025 2.973.000 kr.

### Lovgrundlag

Lov om erhvervsfremme

### Indstilling Kommunaldirektøren indstiller,

at resultatkontrakten for Tønder Erhvervsråd 2024 godkendes, og
at indstillingen videresendes til Økonomiudvalget og Kommunalbestyrelsen.

**Beslutning fra Klima-, Vækst- og Udviklingsudvalget, 13. januar 2025, pkt. 18:**

Indstillingen anbefales.

**Beslutning fra Økonomiudvalget, 22. januar 2025, pkt. 10:**

Indstillingen anbefales.

### Beslutning

Indstillingen godkendt med den bemærkning, at det er resultatkontrakten for 2025.

Eric Kristiansen Gad (V) deltog ikke i mødet.